PolyAgent/wiki_georgian_en_parallel_20231101 huggingface dataset:
ვილი ისიანი (კალათბურთელი)

ვილი ისიანი (კალათბურთელი)
ვილი ისიანი (დ. 11 აგვისტო, 1997, თბილისი, საქართველო) — ქართველი პროფესიონალი კალათბურთელი, რომელიც ამჟამად იმყოფება ACB-ის C.B. Gran Canaria -ში.
ბიოგრაფია
ვილი ისიანი დაიბადა 1997 წლის 11 აგვისტოს, თბილისში. შვიდი წლიდან ფეხბურთს თამაშობდა, "საბურთალოს საფეხბურთო სკოლაში". მეკარეობა აირჩია, სხვათა შორის საკმაოდ კარგადაც გამოსდიოდა. რვა წლის ასაკში ორი წლით დიდებში თამაშობდა, მისი ძმის გუნდში. ალბათ ვილი გაარძელებდა მეკარეობას, რომ არა ერთი საბედისწერო შემთხვევა. გუნდში მოვიდა ვილიზე ორი წლით უფროსი მეკარე და მწვრთნელმაც ის არჩია ვილის. ამის გამო დაანება ვილი ისიანმა ფეხბურთის თამაშს თავი და ცხოვრების წლები კალათბურთს დაუთმო.
კალათბურთის თამაში 12 წლისას დაიწყო. ისიანის პირველი გუნდი "სამედიცინო უნივერსიტეტი" იყო, სადაც მისი პირველი მწვრთნელი სერგო იშხნელი იყო. ამის შემდეგ 13 წლის ისიანი "დინამო თბილისში" გადადის, სადაც მისი აღზრდა მთლიანად არჩილ ჯღენტმა ითავა. პარალელურად თამაშობა, "საკალათბურთო აკადემიაში" ვასილ სომხიშვილისა და გია კაზანჯიანის გუნდში. 14 წლის ასაკში ისიანი "შ.ს.ს. საკალთბურთო აკადემიაში" გადაჰყვა არჩილ ჟღენტს და პარალელურად ვასილ სომხიშვილი ავარჯიშებდა ინდივიდუალურად. ამ წელს ვილი, გია კაზანჯიანმა გამოიძახა საქართველოს 16 წლამდელთა ნაკრებში. ვილი ისიანის კალათბურთელად ჩამოყალიბებაში, ერთ-ერთი დიდი როლი ითამაშა კალათბურთელის ბებიამ, ია ახრახაძემ. იგი თავის დროზე ს.ს.რ.კ საკალათბურთო ნაკრების წევრი იყო და საკმაოდ წარმეტებული მოღვაწეობის წლები ჰქონდა.
2012 წელს 15 წლის ისიანი 127 ქულიან აბსოლუტურ რეკორდს ხსნის საქართველოს და ევროპის მასშტაბით. 2013 წელს მეორე ევროპის ჩემპიონატზე ისიანი კვლავ 16-წლამდელთა სახელით გამოდიოდა. რეკორდსმენი ერთ-ერთი საუკეთესო იყო მოხსნებში და მეორე ადგილზე გავიდა, რაც არ გამორჩენიათ ესპანელ სკაუტებს და დეკემბერში გრან კანარიას შემადგენლობაში გამოიძახეს, ოთხთა ტურნირში. ისიანმა თავი გამოიჩინა და 31 დეკემბერს კონტრაქტს მოაწერა ხელი ესპანურ გრანდთან.
რესურსები ინტერნეტში
ვილი ისიანი ოფიციალური საიტი
PR Manager ოფიციალური გვერდი
U-16 2012-2013 ევროპის ჩემპიონატის მონაგარი
ქართველი კალათბურთელები
დაბადებული 1997
დაბადებული 11 აგვისტო
უსტია (გლოდენის რაიონი)

უსტია (გლოდენის რაიონი)
უსტია — სოფელი მოლდოვაში, გლოდენის რაიონში. მდებარეობს ზღვის დონიდან 81 მეტრზე. 2004 წლის მონაცემებით, მოსახლეობა 1 972 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
გლოდენის რაიონის სოფლები
ექვთიმე გარეჯელი

ექვთიმე გარეჯელი — ღირსი ექვთიმე — ნათლისმცემლის მონასტრის წინამძღვარი (1804). საქართველოს მართლმადიდებელი სამოციქულო ეკლესიის წმინდანი, ხსენების დღე ახალი სტილით 21 აგვისტო (8 აგვისტო).
წმინდა ექვთიმე იყო გარეჯის მრავალმთის უდაბნოს წმინდა იოანე ნათლისმცემლის სახელობის მონასტრის წინამძღვარი. მონასტრის სიგელ-გუჯრები მას „მრავალღვაწლმშრომელად“ მოიხსენიებს.
იოანე ბატონიშვილის ცნობით, ექვთიმე იყო „კაცი ფილოსოფოსი და ღვთისმეტყველი, სათნოებათა ზედა უცხო მოქადაგე. ამან ფრიად იღვაწა მონასტრისათვის და აღაშენა სოფელი ხაშმი, რომელიც იყო ქსნის ერისთავთა ლეკთა მოყვანის მიზეზით დამწვარი; აღაშენა უცხო ვენახი და წისქვილნი... მრავალი შემატა მონასტერსა, ვითარცა ნივთნი, ეგრეთვე მამულნიცა“. მისი კურთხევით სავანეში ითარგმნებოდა დიდძალი სასულიერო ლიტერატურა, იწერდნენ იშვიათ საგნებს.
იოანე ბატონიშვილი გადმოგვცემს, რომ წმინდა ექვთიმემ შეასწავლა „რაოდენთამე მოწაფეთა ფილოსოფია და ღვთისმეტყველებაჲ“.
წმინდა ექვთიმეს საბა ნინოწმინდელის დავალებით დაუწერია წმინდა ნინოს საგალობლები: „ათორთა უდაბნოთა მაკურთხეველმან, ყოვლადსამღვდელომან, ნინოწმიდელ მიტროპოლიტმან საბა მიბრძანა მე ნათლისმცემლის მონასტრის არქიმანდრიტს უღირს ექვთიმის აღწერად მუჴლედნი „გიხაროდენ“ საქართველოს განმანათლებლისა, მოციქულთა სწორისა, დედისა ნინოსი“.
1797 წელს თბილისში შავი ჭირის ეპიდემიამ იფეთქა. მცხოვრებლები ტყეებსა და ხეობებში გაიხიზნენ. კლდის ნაპრალებიდან გამოსული უდაბნოს მოღვაწე ბერები მფარველ ანგელოზებად მოევლინნენ ავადმყოფობისა და შიმშილისაგან ღონემიხდილ ხალხს: ეხმარებოდნენ, ემსახურებოდნენ და ნუგეშს სცემდნენ მათ. როგორც ბევრ სხვა სიკეთეს, ამ საქმესაც წმინდა ექვთიმე ხელმძღვანელობდა.
წმინდა ექვთიმე 1804 წელს აღესრულა მშვიდობით.
საქართველოს სამოციქულო ეკლესიამ წმინდანად შერაცხა ეკლესიისა და ერისათვის დამაშვრალი, გაჭირვებულთა იმედი და ნუგეში, „მრავალღვაწლშემოსილი“ ფილოსოფოსი და ღვთისმეტყველი ექვთიმე წინამძღვარი“.
იხილეთ აგრეთვე
ქართველი წმინდანები
ლიტერატურა
დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.
ქართველი წმინდანები
X საუკუნის ქრისტიანი წმინდანები
Guapotá

Guapotá is a town and municipality in the Santander Department in northeastern Colombia.
Municipalities of Santander Department
Miraclathurella mendozana

Miraclathurella mendozana — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
მიწის მგელი

მიწის მგელი — ძუძუმწოვარი მტაცებელი ცხოველი, აფთრისებრთა ოჯახისა.
მიწის მგლები
ლეობენი

ლეობენი — ქალაქი ავსტრიაში, შტირიის ფედერალურ მხარეში, მდინარე მურაზე. 25 000 მცხოვრებით, იგი ადგილობრივი ინდუსტრიული ცენტრია, ასევე ფუნქციონირებს ლეობენის უნივერსიტეტი, რომლის სპეციალიზაციას სამთო საქმიანობაა. 1797 წელს, აქ ხელმოწერილ იქნა ლეობენის ხელშეკრულება, დროებითი ზავი ავსტრიასა და საფრანგეთს შორის, რაც კამპო-ფორმინოს ხელშეკრულების წინამორბედად ითვლება.
2005 წელს დასრულდა ლეობენის იუსტიციის ცენტრის მშენებლობა, რომელიც საპყრობილის ფუნქციებსაც ითავსებს.
პირველად, დასახლება სახელად ლუპინი ქრონიკებში 904, შემდეგ კი 1261 წლებში იხსენიება. შტირიის ჰერცოგმა და ჩეხეთის მეფე პრჟემსილ ოტოკარ II-მ მას ქალაქის სტატუსი მიანიჭა.
იხილეთ აგრეთვე
ავსტრიის ქალაქების სია
რესურსები ინტერნეტში
ოფიციალური საიტი
University of Leoben
Pictures of Leoben and information in English language
ავსტრიის ქალაქები
ფილ კოლინზის დისკოგრაფია

ფილ კოლინზის დისკოგრაფია
აქ წარმოდგენილია ინგლისელი მომღერალ და მუსიკოს ფილ კოლინზის სოლო დისკოგრაფია. აგრეთვე იხილეთ ჯგუფ ჯენესისის დისკოგრაფია და ჯგუფ Brand X-ის დისკოგრაფია.
ალბომები
სტუდიური ალბომები
საკონცერტო ალბომები
საუნდტრეკები
კომპილაციური ალბომები
სინგლები
ერთობლივი სინგლები
ვიდეოალბომები
ოფიციალური მუსიკალური ვიდეოები
სხვა ჩანაწერები
1978: "Moving Home" (როდ ერჯენტი). ფილ კოლინზი ამ ალბომზე უკრავს დასარტყამ ინსტრუმენტებზე
1985: "Life is a Rat Race". სერიალის Miami Vice ერთ-ერთი ეპიზოდი
1991: "Burn Down the Mission" - ელტონ ჯონის სიმღერა, ალბომი Two Rooms: Celebrating the Songs of Elton John & Bernie Taupin.
1991: *The quiet's too loud*. ლეიმონტ დოზიეს ალბომიდან “Inside Seduction”
1995: "Do Nothin' Till You Hear From Me". ქუინსი ჯონსის ალბომიდან Q's Jook Joint.
1995: "I've Been Trying". კერტის მეიფილდის ალბომიდან A Tribute to Curtis Mayfield.
1996: "Golden Slumbers"/"Carry That Weight"/"The End". ბითლზისადმი მიძღვნილი ალბომი In My Life.
1996: "Somewhere". ალბომიდან The Songs of West Side Story.
2005: "Leaving Home (Find My Way)" და "Who Am I?". ფილმის ტარზანი 2 2005 წლის DVD გამოცემიდან
2006: "Everything That I Am". ბროდვეის მიუზიკლიდან ტარზანი.
იხილეთ აგრეთვე
ფილ კოლინზი
ფილ კოლინზის ბიგ ბენდი
ჯენესისი
სქოლიო
დისკოგრაფიები
ფილ კოლინზი
Caravansary of Safarov brothers

Caravansary of Safarov brothers is a caravansary built in Shusha in the 19th century. It is located in Khoja Marjanlı neighborhood. The monument, which belongs to the 19th century, is considered a republican architectural monument of the Republic of Azerbaijan. After the occupation of the city of Shusha by the Armenian armed forces, the building of the caravanserai was destroyed. Currently, its ruins remain.
Information
This famous caravanserai, known as the Safarov brothers' caravanserai, was actually built in the late 19th century by Haji Murtuza Safarov, a merchant from Shusha, in honor of his sons - Ahad, Samad, Mursal and Manaf. This caravanserai, named after the Safarov brothers, was the largest caravanserai in the city of Shusha at the time. In the construction of this caravanserai, the famous architect of Shusha, Karbalayi Safikhan Sultanhuseyn Karabakhi, played a big role. The right and left wings of the caravanserai consisted of two floors, and the central part consisted of three floors. The 1st floor was used for shops and workshops, and the 2nd and 3rd floors were used as a jewelry workshop, restaurant and hotel. The caravanserai consisted of its own yard, prayer rooms, and a special place for the horses of the visiting guests.
Safarov brothers
Ahad, the eldest son of Murtuzan, was born in Shusha in 1895, studied at Shusha Real School and later graduated from Kyiv University, emigrated to Iran when the Bolsheviks occupied Azerbaijan and died in Iran in 1968. Samad, the second son of Haji Murtuza, was born in Shusha in 1897, received his first education at Shusha real school, and died before graduating from Kyiv University. Mursal, the third son of Haji Murtuzan, was born in Shusha in 1899, studied at Shusha real school and moved to Baku in the following years, graduated from the Pedagogical Institute, worked as a teacher of literature in schools No. 173 and 199 of Baku and died in Baku in 1961. Manaf, the fourth son of Haji Murtuzan, was born in the morning of Shusha in 1900, graduated from Shusha real school and was admitted to Kyiv University, but as a result of the Bolshevik occupation, he left his studies incomplete. Manaf also died mysteriously while emigrating to Iran.
See also
Khoja Marjanli Mosque
References
Source
Buildings and structures in Shusha
ნოელ გალაგერი

ნოელ გალაგერი
ნოელ ტომას დევიდ გალაგერი (დ. 29 მაისი, 1967) — ინგლისელი მუსიკოსი, უფრო მეტად ცნობილი, როგორც ჯგუფ Oasis-ის ყოფილი წევრი. იგი არის Oasis-ის სიმღერების დიდი ნაწილის თანაავტორი. ჯგუფის 2009 წელს დაშლის შემდეგ მან საკუთარი სოლო-კარიერა დაიწყო. მისი პირველი სტუდიური სოლო ალბომი, Noel Gallagher's High Flying Birds, გამოიცა 2011 წლის 17 ოქტომბერს.
დისკოგრაფია
ალბომები
2009: The Dreams We Have as Children - Live at the Royal Albert Hall
2011: Noel Gallagher's High Flying Birds
High Flying Birds
რესურსები ინტერნეტში
ნოელ გალაგერი საიტზე SoundCloud
დაბადებული 29 მაისი
დაბადებული 1967
ინგლისელი როკ-გიტარისტები
ინგლისელი როკ-მუსიკოსები
Oasis-ის წევრები
მიგელ-იგლესიასის რაიონი

მიგელ-იგლესიასის რაიონი — რაიონი პერუში, კახამარკის რეგიონის სელენდინის პროვინციაში. მდებარეობს ზღვის დონიდან 2 900 მეტრზე. 2007 წლის მონაცემებით, მოსახლეობა 4 815 ადამიანს შეადგენდა, სიმჭიდროვე 20 ადამიანი კმ²-ზე. ფართობი 235.73 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
კახამარკის რეგიონის რაიონები
სელენდინის პროვინციის რაიონები
კასრი (მრავალმნიშვნელოვანი)

კასრი (მრავალმნიშვნელოვანი)
კასრი შეიძლება აღნიშნავდეს:
კასრი — მარცვლეულისა და ღვინის საწყაო
კასრი — ისტორიული პუნქტი საქართველოში
Quercus leucotrichophora

Quercus leucotrichophora — ორლებნიანთა კლასის ხე წიფლისებრთა ოჯახიდან. გავრცელებულია ჰიმალაებში.
იხილეთ აგრეთვე
მარადმწვანე მუხა
რესურსები ინტერნეტში
მუხა
ფილების ტექტონიკა

ფილების ტექტონიკა (სამშენებლო) — საყოველთაოდ აღიარებული სამეცნიერო თეორია, რომლის თანახმად, დედამიწის ლითოსფერო შედგება რიგი მსხვილი ტექტონიკური ფილისგან, რომელთა ნელა მოძრაობა დაიწყო დაახლოებით 3.4 მილიარდი წლის წინ. მოდელი დაფუძნებულია კონტინენტური დრიფტის კონცეფციაზე, რომლის იდეა განვითარდა XX საუკუნის პირველი ათწლეულის განმავლობაში. ფილების ტექტონიკა გეომეცნიერთა მიერ საყოველთაოდ გახდა აღიარებული ზღვის ფსკერის სპრედინგის დამტკიცების შემდეგ, 1960-იანი წლების შუა ხანების ბოლოს.
დედამიწის ლითოსფერო, როგორც დედამიწის ყველაზე გარე, მყარი გარსი (ქერქი და ზედა მანტია), დაყოფილია შვიდ ან რვა ძირითად (განსაზღვრულობის მიხედვით) და მრავალრიცხოვან მცირე ფილად ან „ფირფიტად“. იქ, სადაც ფილები ერთმანეთს ხვდება, მათი ფარდობითი მოძრაობა განსაზღვრავს ფილების საზღვრის ტიპს: კონვერგენტულს, დივერგენტულს ან ტრანსფორმულს. მიწისძვრა, ვულკანური აქტივობა, მთათწარმოშობა და ღრმა ზღვის ღარის წარმოქმნა მიმდინარეობს ამ ფილების საზღვრის გასწვრივ. ფილების ფარდობითი მოძრაობა ტიპურად მერყეობს ნულიდან 10 სმ-მდე წელიწადში.
ტექტონიკური ფილები შეიცავს ოკენურ ლითოსფეროსა და მსხვილ კონტინენტურ ლითოსფეროს, რომლებიც დაფარულია საკუთარი ქერქით. კონვერგენტული საზღვრების გასწვრივ ორი ფილა ერთმანეთისკენ გადაადგილდება; დაკარგული მასალის ფართობი ზღვის ფსკერის სპრედინგით დაბალანსებულია ახალი (ოკეანური) ქერქის ჩამოყალიბებით დივერგენტული კიდეების გასწვრივ. ამგვარად, ლითოსფეროს გეოიდის ზედაპირის საერთო ფართობი მუდმივი რჩება. ფილების ტექტონიკის ასეთი პროგნოზი აგრეთვე მოიხსენიება, როგორც სარტყლის კონვეიერის პრინციპი. ადრინდელი, უარყოფილი იდეებიდან აღსანიშნავია თანდათანობითი შეკუმშვის (კონტრაქციის) ან დედამიწის თანდათანობითი გაფართოების ჰიპოთეზები.
ტექტონიკურ ფილებს მოძრაობის უნარი აქვთ, ვინაიდან დედამიწის ლითოსფეროს გააჩნია უფრო დიდი მექანიკური სიმტკიცე, ვიდრე ქვეფენილ ასთენოსფეროს. მანტიის გვერდითი სიმჭიდროვის ცვლილება კონვექციის შედეგია; ამის მიზეზია დედამიწის მყარი მანტიის ნელი, მცოცავი მოძრაობა. ითვლება, რომ ფილების გადაადგილებას იწვევს ზღვის ფსკერის მოძრაობა სპრედინგული ქედების გასწვრივ და ქერქის სიმჭიდროვის ცვლილება. სუბდუქციის ზონებზე შედარებით ცივი, მჭიდრო ოკეანური ქერქი „ჩაწოლილია“ ან მანტიაშია დაძირული ქვემოთკენ მანტიური უჯრედის კონვერგენტულ ფრთაზე. თითოეული ამ ფაქტორის შეფარდებითი მნიშვნელობა და ერთმანეთთან კავშირი გაურკვეველია და ჯერ კიდევ მრავალრიცხოვანი განხილვის საგანია.
სქოლიო
ფილების ტექტონიკა
გეოდინამიკა
გეოლოგიური თეორიები
სეისმოლოგია
ლითოსფერო
ოსმან II

ოსმან II (დ. 3 ნოემბერი 1604 — გ. 20 მაისი 1622) — ოსმალეთის იმპერიის სულთანი 1618–1622 წლებში.
ბიოგრაფია
ოსმანი 1604 წელს, სტამბოლში დაიბადა. იგი აჰმედ I-ის უფროსი შვილი იყო. 1617 წელს სულთან აჰმედის გარდაცვალების შემდეგ, ტრადიციისამებრ ტახტზე ოსმანი უნდა ასულიყო, მაგრამ გამომდინარე იქიდან, რომ იგი ჯერ მხოლოდ 12 წლის იყო, შეიჰ-ულ-ისლამის გადაწყვეტილებით ტახტზე აჰმედ I-ის უმცროსი ძმა მუსტაფა I ავიდა. აგრეთვე, ვარაუდობენ, რომ მუსტაფას ტახტზე ასვლაში მნიშვნელოვანი როლი ითამაშა აჰმედ I-ის კანონიერმა მეუღლემ, ქიოსემ სულთანმა, რომელსაც ეშინოდა, რომ ოსმანის ტახტზე ასვლის შემთხვევაში, იგი ძმებს სიკვდილით დასჯიდა.
მუსტაფა სულიერად დაავადებული იყო, ამიტომ ის ტახტიდან სამ თვეში ჩამოაგდეს და ოსმანი აიყვანეს. ოსმან II-მ მიიღო იმ დროისთვის საუკეთესო განათლება. ოსმანი იყო ძალიან ენერგიული მმართველი და დამოუკიდებლად იღებდა გადაწყვეტილებებს.
1618 წელს თურქეთის არმიის რამდენიმე მარცხის შემდეგ, ოსმალეთის იმპერიამ ზავი დადო სეფიანთა იმპერიასთან, რომელიც იმეორებდა 1612 წლის ხელშეკრულების პირობებს.
1620 წელს ოსმანმა ბრძოლა დაიწყო პოლონეთთან და მოლდოვაში ცეცორსკის ბრძოლაში დაამარცხა ის. შემდეგ წელს ოსმანი თავად ხელმძღვანელობდა ოსმალეთის არმიის შეჭრას პოლონეთში, მაგრამ ხოტინის ბრძოლაში განიცადა მარცხი, რის შემდეგაც დაიდო ხოტინის ხელშეკრულება. ამ დამარცებამ დიდად იმოქმედა ოსმან II-ის ავტორიტეტის დაცემაზე.
1621 წელს სტამბოლში დაბრუნებულმა ოსმანმა დაგეგმა რამდენიმე რეფორმა. ის აპირებდა შეექმნა ახალი არმია ანატოლიის და ჩრდილოეთ სირიის თურქული მოსახლეობისაგან, რათა მათი საშუალებით შეეცვალა აჯანყებისკენ მიმართული იანიჩარების კორპუსი. იგი ასევე აპირებდა დედაქალაქის აზიაში გადატანას. 1622 წლის მაისში მან გადაწყვიტა გადასულიყო კონსტანტინოპოლიდან ანატოლიაში იმ საბაბით, რომ დაემთავრებინა წმინდა ქალაქ მექის მოლოცვა. მაგრამ 19 მაისს დაიწყო იანიჩარების აჯანყება, რომლის დროსაც ოსმანი შეიპყრეს და ედიკულის ციხეში ჩასვეს. მეორე დღეს ის სიკვდილით დასაჯეს. ტახტზე კი ისევ ბიძამისი, მუსტაფა I აიყვანეს.
იხილეთ აგრეთვე
ოსმალეთის სულთნების სია
რესურსები ინტერნეტში
http://www.osmanli700.gen.tr/english/engindex.html
http://www.theottomans.org/english/index.asp
ოსმალეთის სულთნები
ოსმანების დინასტია
ბრძოლის ველზე მყოფი ოსმალეთის სულთნები
დაბადებული 1604
გარდაცვლილი 1622
დამხობილი მონარქები
დაბადებული 3 ნოემბერი
გარდაცვლილი 20 მაისი
მოკლული მონარქები
ოლტი

ოლტი, ოლტული — მდინარე რუმინეთში. მდინარე დუნაის მარცხენა შენაკადი. სიგრძე 709 კმ, აუზის ფართობი 24 010 კმ². სათავე აქვს აღმოსავლეთ კარპატების დასავლეთ კალთაზე, ზღვის დონიდან 1280 მ სიმაღლეზე. კვეთს სამხრეთ კარპატებს და მიედინება ქვემო დუნაის ვაკეზე. ზემო დინებაში აცურებენ ხე-ტყეს. ქალაქ სლატინის ქვემოთ სანაოსნოა. წყალდიდობა იცის გაზაფხულზე, წყალმოვარდნები — ზაფხულში. წყლის საშუალო ხარჯი ქვემოთში დაახლოებით 160 მ³/წმ. მდინარის ნაპირზე გაშენებულია ქალაქები: ფეგერაში, რიმნიკულ-ვილჩა და სლატინა.
იხილეთ აგრეთვე
რუმინეთის მდინარეების სია
რესურსები ინტერნეტში
ოლტი — ენციკლოპედია ბრიტანიკა
რუმინეთის მდინარეები
Episodes (ალბომი)

Episodes (ალბომი)
Episodes — ინგლისელი მულტი-ინსტრუმენტალისტ მაიკ ოლდფილდის კომპილაციური ალბომი, გამოცემული საფრანგეთში 1981 წელს. დისკი გამოსცა Virgin Records-მა. კომპილაციაში შეტანილი ზოგიერთი სიმღერა წარმოდგენილია ორიგინალური კომპოზიციის ნაწყვეტის სახით.
სიმღერების სია
Ommadawn (ნაწყვეტი) - 7:01
Tubular Bells (ნაწყვეტი) - 8:34
Incantations (ნაწყვეტი 1) - 5:40
Incantations (ნაწყვეტი 2) - 4:41
Hergest Ridge (ნაწყვეტი) - 4:09
Platinum: Airborne - 4:57
Platinum: Punkadiddle - 4:57
QE2: Sheba - 3:33
QE2: Arrival - 2:47
QE2: Celt - 3:03
Portsmouth - 2:03
სქოლიო
მაიკ ოლდფილდის კომპილაციური ალბომები
1981 წლის კომპილაციური ალბომები
Virgin Records-ის კომპილაციური ალბომები
სულთმოფენობა

სულთმოფენობა
სულიწმიდის მოფენა, სულთმოფენა — ქრისტიანული საუფლო დღესასწაული, იმართება ქრისტეს აღდგომის 50-ე დღეს. სახარების თანახმად, იერუსალიმში ქრისტეს მოწაფეებზე სულიწმიდა ცეცხლის ენებად გადმოსულა და მოციქულებს შესძენიათ უნარი ქრისტიანობა ექადაგათ სხვადასხვა ენაზე, სხვადასხვა ხალხში, მოეხდინათ სასწაულები და სხვა.
აღწერა
ამაღლების შემდეგ მოწაფეები იერუსალიმში დაბრუნდნენ. ისინი ერთად ელოდებოდნენ დაპირებული ნუგეშისმცემლის - სულიწმიდის - მოვლინებას. და აი, ამაღლებიდან მეათე დღეს (რომელიც აღდგომიდან ორმოცდამეათე დღეა), დილის ცხრა საათზე, იერუსალიმში მოულოდნელად ამოვარდა უცნაური ქარი, ციდან გარდამოვიდა ღმრთაებრივი ცეცხლი და მოწაფეებს ცეცხლის ენების სახით დაადგა თავზე. მოწაფეებმა, რომლებიც მანამდე ებრაელებთან შეხვედრას ერიდებოდნენ, საოცარი ძალით დაიწყეს ქადაგება სხვადასხვა ენაზე. სულიწმიდის მადლი ქრისტეს 120 მოწაფეზე გადმოვიდა, მაგრამ უკვე პირველ დღეს წმ. პეტრე მოციქულის პირველივე ქადაგებამ 3000 ადამიანი მოაქცია. სულთმოფენობის დღესასწაულზე, რომელიც ასევე თორმეტთაგანია, აღდგომიდან ორმოცდამეათე დღეს ტაძრებში საზეიმო წირვა-ლოცვა სრულდება; წირვის შემდეგ იკითხება მუხლმოდრეკის ლოცვები, რა დროსაც პირველად იყრიან მუხლს აღდგომის დღესასწაულის შემდეგ. ამ დღეს ქრისტიანები ასევე პირველად ამბობენ სულიწმიდის მოწვევის ლოცვას „მეუფეო ზეცათაო“....
სულთმოფენობის დღესასწაულს მეტად ღრმა სიმბოლური მნიშვნელობა აქვს: როდესაც წმ. წინასწარმეტყველი მოსე ებრაელებს ეგვიპტიდან გამოუძღვა, მან ისინი მეორმოცე დღეს სინას წმ. მთასთან მიიყვანა, ხოლო ორმოცდამეათე დღეს მისცა ღმრთაებრივი სჯული ძველი აღთქმისა. აქედან მოყოლებული, დღე სჯულის მიღებისა ებრაელებისათვის უდიდესი ყოველწლიური დღესასწაული იყო, რომლის დროსაც იერუსალიმში მთელი მაშინდელი მსოფლიოდან თითქმის ყველა ებრაელი იკრიბებოდა. ღმერთმა სწორედ ამ დღეს მოუვლინა მოწაფეებს სულიწმიდის მადლი, რაც ძველი სჯულის ახლით შეცვლის ნიშანი იყო. ეს დღე ქრისტეს ეკლესიის დაარსების დღედ ითვლება.
ტრადიციულად, სულთმოფენობის დღესასწაულზე ეკლესიები მწვანით უნდა შეიმოსოს. ტაძარი შიგნიდან ირთვება ყვავილებით, ფოთლებითა და აყვავებული ტოტებით; ძირს ეფინება რაც შეიძლება ბევრი ბალახი. მორწმუნეები წირვაზე მიდიან ყვავილის ლამაზი თაიგულებით; შუაში დამაგრებულია ანთებული სანთლები, რომლებიც წირვის შემდეგ იკურთხება. ეს ყველაფერი საოცარი სანახაობაა. ტაძრის მწვანით შემოსვის ტრადიციაც ძველი აღთქმიდან მოდის: ებრაელები სჯულის მიღების დღესასწაულზე უფალს მადლობის ნიშნად ტაძარში პირველ ნაყოფს სწირავდნენ.
იგულისხმება, რომ სულიწმიდის მადლი ამ სიმწვანეზე გადმოდის, რის გამოც მორწმუნეები ტაძარში დაფენილ სიმწვანეს, ბალახებს მთელ წელს ინახავენ - ამ ბალახის ნახარშს კურნების სასწაულთმოქმედი ძალა აქვს, რაშიც თითოეულ ადამიანს შეუძლია დარწმუნდეს.
ლიტერატურა
ქრისტიანული დღესასწაულები
1011

1011
მოვლენები
ბაგრატ III ლაშქრობს და მოხარკედ იხდის განძის საამიროს
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
მმართველები
საქართველო
საქართველოს სამეფო : ბაგრატ III - საქართველოს მეფე (978-1014)
კახეთის სამთავრო : კვირიკე III - კახეთის ქორეპისკოპოსი (1010-1029)
თბილისის საამირო : ალი იბნ ჯაფარი - თბილისის ამირა (981-1011)
საქართველოს ეკლესია : სვიმონ III - საქართველოს კათოლიკოს-მთავარეპისკოპოსი (1001-1012)
სამხრეთი კავკასია
ანისის სამეფო : გაგიკ I - ანისის (შირაკის) მეფე (989-1020)
ვასპურაკანის სამეფო : სენექერიმი - ვასპურაკანის მეფე (983-1022)
ვანანდის სამეფო : აბას II - ვანანდის (ყარსის) მეფე (984-1029)
სიუნიკის სამეფო : ვასაკი - სიუნიკის მეფე (998-1019)
სამხრეთ-დასავლეთი აზია
ბიზანტიის იმპერია : ბასილი II ბულგართმმუსვრელი- ბიზანტიის იმპერატორი (975-1025)
ღაზნევიდების სახელმწიფო : მაჰმუდ ღაზნევი - სულთანი (998-1030)
ბაღდადის სახალიფო : ალ-ქადირი - ბაღდადის ხალიფა (991-1031)
აღმოსავლეთი ევროპა
კიევის რუსეთი : ვლადიმირ დიდი – დიდი მთავარი (980-1015)
დასავლეთი ევროპა
საღვთო რომის იმპერია : ჰაინრიხ I - იმპერატორი (1002-1024)
საფრანგეთი : რობერტ II - საფრანგეთის მეფე (996-1031)
ინგლისი : ეტელრედ II - ინგლისის მეფე (978-1013), (1014-1016)
წმინდა საყდარი : სერგიუს IV - რომის პაპი (1009-1012)
დასავლეთ პონტოს მთები

დასავლეთ პონტოს მთები, ბათი-ყარადენიზ-დაღლარი — ქედი თურქეთში. წარმოადგენს პონტოს მთების დასავლეთ ნაწილს, რომელიც ვრცელდება მდინარე საქარიას ხეობიდან ყიზილ-ირმაქის ხეობამდე. სიგრძე 475 კმ, მაქსიმალური სიმაღლე 2600 მ (მთა დელითეფე). შედგება გასწვრივი ხეობებითა და ქვაბულებით გამოყოფილი პარალელური ქედებისაგან. მთების კალთები ციცაბოდ ეშვება შავი ზღვისკენ. აგებულია ქვიშაქვებით, კირქვებითა და მეტამორფული ქანებით. არის ქვანახშირის საბადოები (ზონგულდაქის აუზი). შავი ზღვისკენ მოქცეულ კალთებზე, ნოტიო და თბილი ჰავის პირობებში, განვითარებულია მთა-ტყის მცენარეულობა, 2000 მ-ზე მაღლა სუბალპური მდელოებია, სამხრეთი ქედები უტყეოა. ქვაბულებში და დაბლობებზე ბაღები, ზვრები, სიმინდის, ბრინჯისა და თამბაქოს ნათესებია.
იხილეთ აგრეთვე
პონტოს მთები
ლიტერატურა
თურქეთის ქედები
ლიუგანუსეს მუნიციპალიტეტი

ლიუგანუსეს მუნიციპალიტეტი — სასოფლო მუნიციპალიტეტი ესტონეთში, იდა-ვირუმაას მაზრაში.
იხილეთ აგრეთვე
ესტონეთის მუნიციპალიტეტები
რესურსები ინტერნეტში
ოფიციალური საიტი
იდა-ვირუმაას მუნიციპალიტეტები
ფილიპ ვუიანოვიჩი

ფილიპ ვუიანოვიჩი (დ. 1 სექტემბერი 1954, ბელგრადი, სერბეთი) — მონტენეგროს პრეზიდენტი 2003 წლის 22 მაისიდან 2018 წლის 20 მაისამდე.
ბიოგრაფია
დაიბადა 1954 წელს ბელგრადში. 1978 წელს დაამთავრა ბელგრადის უნივერსიტეტის იურიდიული ფაკულტეტი. 1980-1981 წლებში ტიტოგრადის საოლქო სასამართლოს მდივანია. 1982-1993 წლებში დაკავებული იყო საადვოკატო საქმით. 1993-1995 წლებში მონტენეგროს იუსტიციის მინისტრია. 1998-2002 წლებში მონტენეგროს მთავრობის თავმჯდომარე. 2003 წლის 11 მაისს აირჩიეს მონტენეგროს პრეზიდენტად. 2006 წელს გამოაცხადა მონტენეგროს დამოუკიდებლობა. 2013 წელს მეორე ვადით აირჩიეს პრეზიდენტად.
იხილეთ აგრეთვე
მონტენეგროს პრეზიდენტი
რესურსები ინტერნეტში
ბიოგრაფია მონტენეგროს პრეზიდენტის საიტზე
მონტენეგროს პრეზიდენტები
დაბადებული 1954
მონტენეგროს პარლამენტის თავმჯდომარეები
მონტენეგროს პრემიერ-მინისტრები
დაბადებული 1 სექტემბერი
დაბრმავება

დაბრმავება — სამართლის ისტორიაში:
დამასახიჩრებელი სასჯელის ფორმა. ცნობილია უძველესი ეპოქიდან. უხშირესად იყენებდნენ პოლიტიკური ოპონენტების დასასჯელად ბიზანტიაში, ევროპისა და აზიის ბევრ ქვეყანაში. შემორჩა სამართლის ზოგიერთ თანამედროვე სისტემაში (მაგ., პაკისტანი). ძველ ქართულ ისტორიულ წყაროებში „დაბრმავების“ პარალელურად იხმარებოდა „მბნელობლობა“ და „სიბრმით დასჯაც“, რაც ორივე თვალის დაბნელებას (ამოთხრას ან ამოწვას) გულისხმობდა. ასე სჯიდნენ დამნაშავეს „საპატიჟო“ ან მოსარიდებელ ადგილას (სალარო, ეკლესია) ქურდობისა და ღალატისათვის. სასჯელის აღსასრულებლად საჭირო იყო ხელისუფლის დასტური. ქართული სამართლის წიგნებიდან დაბრმავება ითვალისწინებდა ბექა-აღბუღას სამართლის წიგნზე დართული კანონიკური სამარათალი (მუხლი 167) და ბაგრატ კურაპალატის სამართალი (მუხლი 152).
დანაშაულის სახე. ქართული სამართლის წიგნების მიხედვით, დამნაშავეს ეკისრებოდა ქონებრივი სასჯელი დაზარალებულის სოციალურ-წოდებრივი მდგომარეობის შესაბამისად. საზღაურის ოდენობა ერთნაირად არ იყო განსაზღვრული. XVIII საუკუნის ვახტანგ VI-ის კოდექსში (მუხლები 44–45) ცალი თვალის დაშავებისათვის დაწესებულია „კაცის მესამედი სისხლი“, მხედველობის სრულიად დაკარგვისათვის კი — „მთელი სისხლი“.
ლიტერატურა
დოლიძ ე ი., ძველი ქართული სამართალი, თბ., 1953;
ჯავახიშვილი ივ., ქართული სამართლის ისტორია, წგ. 2, ნაკვ. 2, თბ., 1982 (თხზ. თორმეტ ტომად, ტ. 6);
ძველი ქართული სამართალი
სასჯელები
პედრუ-დუ-როზარიუ

პედრუ-დუ-როზარიუ — მუნიციპალიტეტი ბრაზილიაში, მარანიანის შტატში; მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშადა-მარანიენსის შემადგენლობაში.
2010 წლის მონაცემებით, მოსახლეობა 22 732 ადამიანს შეადგენდა, მოსახლეობის სიმჭიდროვე 12.99 კმ²-ზე. ფართობი 1 749 კმ²-ია.
იხილეთ აგრეთვე
მარანიანი
ბრაზილიის შტატები
რესურსები ინტერნეტში
Scheda del comune dall'IBGE - Censimento 2010
Ranking decrescente do IDH-M dos municípios do Brasil
მარანიანის შტატის მუნიციპალიტეტები